श्री अकाल तख्त साहिब पर पगड़ी पहनाने की रस्म पूरी, देशभर से संस्थाएं पहुंची
Giani Raghbir Singh Jathedar Sri Akal Takht Sahib; Joining Ceremony SGPC | Sikh Organisations Giani Harpreet Singh श्री अकाल तख्त साहिब के नए जत्थेदार ज्ञानी रघबीर सिंह ने आज अपना पदभार संभाल लिया। श्री अकाल तख्त साहिब पर बड़ी गिनती में श्रद्धालुओं, बुद्धिजीवी और सिख संगठनों के पदाधिकारियों का पहुंचे।
श्री अकाल तख्त साहिब के नए जत्थेदार ज्ञानी रघबीर सिंह ने आज अपना पदभार संभाल लिया। पाठ के भोग के बाद ज्ञानी रघबीर सिंह श्री अकाल तख्त साहिब पर पहुंचे। यहां उन्हें पगड़ी पहनाने की रस्म निभाई गई। श्री अकाल तख्त साहिब पर बड़ी गिनती में श्रद्धालु, बुद्धिजीवी और सिख संगठनों के पदाधिकारी पहुंचे हैं।
गौरतलब है कि 4 साल 244 दिनों के बाद एक स्थायी जत्थेदार ने पदभार संभाला है। अभी तक इस पद पर अतिरिक्त कार्यभार के साथ ज्ञानी हरप्रीत सिंह ही कार्यभार संभाल रहे थे। पाठ के भोग के बाद ज्ञानी अमर सिंह को श्री अकाल तख्त साहिब पर बुलाया गया और उन्होंने ज्ञानी रघबीर सिंह को श्री अकाल तख्त साहिब का जत्थेदार घोषित किया।
ज्ञारी हरप्रीत सिंह भी रहे मौजूद
SGPC की तरफ से आयोजित इस कार्यक्रम में ज्ञानी हरप्रीत सिंह भी मौजूद रहे। उन्होंने श्री दमदमा साहिब के जत्थेदार के तौर पर इस कार्यक्रम में भाग लिया। एसजीपीसी प्रधान एडवोकेट हरजिंदर सिंह धामी ने स्टेज को संभाला और ज्ञानी रघबीर सिंह को पगड़ी सौंपने की रस्म को शुरू करवाया।
ज्ञानी अमरजीत सिंह ने सबसे पहले पगड़ी भेंट की
प्रधान धामी के कहने के बाद ज्ञानी अमरजीत सिंह ने पहली दस्तार भेंट की। इसके बाद अकाली दल की तरफ से दलजीत सिंह चीमा ने ज्ञानी रघबीर सिंह और फिर तख्त श्री दमदमा साहिब की तरफ से ज्ञानी हरप्रीत सिंह ने दस्तार को भेंट किया।